Muzvidzidzo zveMasvomhu nePimanyika, nharaunda (1. Area, 2. Territory, district, province, 3. Environment) izwi rinoreva kukura kwakaita nzvimbo kunowanikwa nokuunga hwasha nehurefu hwenzvimbo iyoyo. Nharaunda inodudza kukura kwenzvimbo ine nzenda mbiri. Nharaunda inogonawo kutsvakwa pazviumbwa zviri pamutsendo uye chiso chine nzenda nhatu. Nharaunda inomimwa nezviyero zvinoti: skweya remita; skweya rekiromita; skweya refutu zvichingodaro. Kana kuchinzi skweya remita zvinoreva nharaunda yakakura kuenzana neye skweya rine mativi akareba mita rimwe. Ndizvo zvimwe neskweya rekiromita rine nharaunda yakakura kuenzana neye skweya rine mativi akareba kiromita rimwe. Takatarisa mazwi eSwahili ari pasi ayo tinoona unda zvichireva nzvimbo yakavakwa! VaRwanda vanoti intara (region, area) kureva dunhu kana nzvimbo. VaGwere vanoti mutala (n. locality; local area) vachireva nharaunda. VaWanga vanoti litala (village or kraal belonging to same family). VaTaabwa vanoti mitala (n. the inhabited surroundings) inzvimbo igere vanhu - pavakavaka. Swahili vanoti kuunda (make, construct, fit together, form; put together; to assemble), kuvaka kana kuumbanidza. Mamwe mazwi: muundo (1. building, structure, 2. pattern , model; 3. form, shape).